всѣ̂мъ прикло́ншымъ главы̂ и на зе́млю прини́кшымъ, мо́лится сщ҃е́нникъ велегла́снѡ: ̑ко многомлс̑тиве гдс̑и, іи҃се хрс̑тѐ бж҃е на́шъ, моли́твами всепречс̑тыя влд̑чцы на́шея бцд̑ы и приснодв҃ы мр҃і́и: си́лою чс̑тна́гѡ и животворя́щагѡ крс̑та̀: предста́тельствы честны́хъ нб҃е́сныхъ си́лъ безпло́тныхъ: чс̑тна́гѡ сла́внагѡ проро́ка, предте́чи и крс̑ти́теля іѡа́нна: ст҃ы́хъ сла́вныхъ и всехва́льныхъ апо́стѡлъ: ст҃ы́хъ сла́вныхъ и добропобѣ́дныхъ му́ченикѡвъ: прпд̑бныхъ и бг҃оно́сныхъ ѻц҃ъ на́шихъ: ѝже во ст҃ы́хъ ѻц҃ъ на́шихъ и вселе́нскихъ вели́кихъ учи́телей и ст҃и́телей, васі́ліа вели́кагѡ, григо́ріа бг҃осло́ва и іѡа́нна златоу́стагѡ: и́же во ст҃ы́хъ ѻц҃а̀ на́шегѡ нікола́а архіепс̑кпа, мѷрлѷкі́йскагѡ чудотво́рца: ѝже во ст҃ы́хъ ѻтє́цъ на́шихъ меѳо́діа и кѷрі́лла, учи́телей слове́нскихъ: ст҃а́гѡ равноапо́стольнагѡ вели́кагѡ кн҃зя влади́міра: ѝже во ст҃ы́хъ ѻц҃ъ на́шихъ, всея̀ рѡссі́и чудотво́рцєвъ, петра̀, алеѯі́а, іѡ́ны и філі́ппа: ст҃ы́хъ и пра́ведныхъ бг҃оѻц҃ъ іѡакі́ма и а́нны, и ст҃а́гѡ , єгѡ́же є́сть хра́мъ, и всѣ́хъ ст҃ы́хъ твои́хъ, бл҃гопрія́тну сотворѝ моли́тву на́шу, да́руй на́мъ ѡставле́ніе прегрѣше́ній на́шихъ, покры́й на́съ кро́вомъ крилу̀ твое́ю, ѿженѝ ѿ на́съ вся́каго врага̀ и супоста́та, умирѝ на́шу жи́знь: гдс̑и, поми́луй на́съ, и мі́ръ тво́й, и спасѝ ду́шы на́шя, я́кѡ бл҃гъ и чл҃вѣколю́бецъ